google/wiki40b huggingface dataset:
मिश्रयता

रसायन शास्त्र में मिश्रयता का अर्थ आमतौर पर एक द्रव का गुण है जिसमे उसे जल मे किसी भी अनुपात मे मिलाया जाये वह एक समरूप विलयन बनाता है। सिद्धांत रूप में, यह शब्द भी अन्य अवस्थाओं (ठोस और गैसों) पर भी लागू होता है, लेकिन मुख्यत: यह एक द्रव की दूसरे द्रव मे विलयता से संबंधित है। उदाहरण के लिए, पानी और इथेनॉल को चाहें किसी भी अनुपात में मिश्रित किया जाये वो एक समरूप विलयन बनाते हैं।
इसके विपरीत पदार्थ को अगर किसी भी अनुपात में मिलाने पर वह एक समरूप विलयन नहीं बनाते तो उन्हें अमिश्रय कहा जाता है। उदाहरण के लिए, डाईइथाइल इथर पानी में घुलनशील है, लेकिन जब इन्हें भिन्न भिन्न अनुपात में मिलाया जाता है तो यह आपस मे नहीं मिलते।
कोठारी गोत्र

कोठारी एक जाट गोत्र है। इस गोत्र के लोग मुख्यतः राजस्थान और मध्य प्रदेश में निवास करते हैं।
बिग मैजिक

कार्यक्रम

r
ऐन्टिमोनी पेन्टाक्लोराइड

ऐन्टिमोनी पेन्टाक्लोराइड, जिसका रासायनिक सूत्र SbCl₅ है, ऐन्टिमोनी और क्लोरीन तत्वों का एक यौगिक (कम्पाउंड) है। यह एक रंगहीन तेल होता है। इसमें तेज़ी से जल के साथ रासायनिक अभिक्रिया (रियेक्शन) का स्वाभाव होता है, जिस कारणवश अगर हवा में ज़रा भी नमी हो तो यह उस से अभिक्रिया करके हाइड्रोक्लोरिक अम्ल बना लेता है।
जुकेना

जुकेना नेपालके लुम्बिनी अंचलके अर्घाखाँची जिलाकी एक गाँव विकास समिति है।
श्योराण

श्योराण एक जाट गोत्र है। इसे चन्द्रवंश में वर्गीकृत  किया गया है।
प्राचीन चीन

चीन का सबसे पुराना राजवंश है - शिया राजवंश। इनका अस्तित्व एक लोककथा लगता था पर हेनान में पुरातात्विक खुदाई के बाद इसके वजूद की सत्यता सामने आई। प्रथम प्रत्यक्ष राजवंश था -शांग राजवंश, जो पूर्वी चीन में 18वीं से 12 वीं सदी इसा पूर्व पीली नदी के किनारे बस गए। 12वीं सदी ईसा पूर्व में पश्चिम से झाऊ शासकों ने इनपर हमला किया और इनके क्षेत्रों पर अधिकार कर लिया। इन्होने 5वीं सदी ईसा पूर्व तक राज किया। इसके बाद चीन के छोटे राज्य आपसी संघर्ष में भिड़ गए। ईसा पूर्व 221 में किन राजाओं ने चीन का प्रथम बार एकीकरण किया। इन्होने राजा का कार्यालय स्थापित किया और चीनी भाषा का मानकीकरण किया। ईसा पूर्व 220 से 206 ई. तक हान राजवंश के शासकों ने चीन पर राज किया और चीन की संस्कृति पर अपनी अमिट छाप छोड़ी। य़ह प्रभाव अब तक विद्यमान है। इन्होने रेशम मार्ग की भी स्थापना रखी। हानों के पतन के बाद चीन में फिर से अराजकता का माहौल छा गया। सुई राजवंश ने 580 ईस्वी में चान का एकीकरण किया जिसके कुछ ही सालों बाद (614 ई.) इस राजवंश का पतन हो गया।
सरौला, झज्जर

जन संख्या :

2011 की जन गणना के अनुसार सरोला की जनसंख्या 1407 थी l.

धर्म :

अधिकांश निवासी हिन्दू हैं, जिनमें अहीर प्रमुख सामाजिक समूह है।
२७४९ ईसा पूर्व

२७४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
2016 इस्तांबुल अतातुर्क हवाईअड्डा हमला

हमला

इस्तांबुल के स्थानीय समय के अनुसार रात को 11 बजे से कुछ समय पहले दो लोग सुरक्षा चौकी के पास एक्स-रे स्कैनर तक आए और गोली चलाना शुरू कर दिया। इसके बाद वहाँ के पुलिस अधिकारियों ने भी जवाबी हमला किया। इसके बाद उन आतंकियों ने उन पर बम विस्फोट कर दिया।
सुरक्षा कैमरे के वीडियो के अनुसार उनमें से एक हमलावर का कद 80 फीट था, जिसने अपने आप को बम से उड़ा दिया। सीसीटीवी का यह वीडियो पास में ही कुछ लोगों ने देखा। इस हमले के बाद सौ से अधिक यात्री इधर उधर छिप गए थे। दो हमलावरों ने अपने आप को बम से उड़ा लिया और तीसरे को सुरक्षाकर्मियों ने मार गिराया।

जिम्मेदारी

प्रधानमंत्री बिनाली यिलदिरिम ने हमले का आरोप इस्लामिक स्टेट ऑफ़ इराक एंड सीरिया पर लगाया है, लेकिन आईएसआईएस ने इसकी जिम्मेदारी नहीं ली है।
मैहर विधानसभा निर्वाचन क्षेत्र

See Also

मैहर
कदवाया

कदवाया (kadwaya )
जिला-अशोकनगर
तहसील- ईसागढ
जनसंख्या-5,000
के आसपास है कदवाया एक बडा गाव है ,जिसमे कुल 1000 के लगभग परिवार रहते है जो अशोकनगर जिले के ईसागढ़, मध्य प्रदेश में स्थित गांव है। जो प्राचीन गढी एंव माता मंदिर के लिये प्रसिद्ध है। यहा पर आदर्श विद्या निकेतन स्कूल है जो नवीन शिक्षा प्रणाली एंव डिजिटल शिक्षा प्रणाली पर आधारित है | संस्कृति एवम साहित्यिक कार्यक्रम पर आधारित संगोष्ठी का आयोजन इस विद्यालय में किया जाता है  इस ग्राम में 15 देवयाले और एक मठ स्थित है
रणजीत सिंह की समाधि

रणजीत सिंह की समाधि (पंजाबी : ਰਣਜੀਤ ਸਿੰਘ ਦੀ ਸਮਾਧੀ) पंजाब के सिख सरदार महाराजा रणजीत सिंह का स्मारक है। यह क़िला लाहौर और बादशाही मस्जिद के पास स्थित है। सन् 1839 में महाराजा की मृत्यु हुई थी और इसी स्थान पर उनका दह संस्कार किया गया था। उनके बेटे खड़ग सिंह ने इस समाधि का निर्माणकार्य आरम्भ कराया था जिसे उनके दूजे बेटे दलीप सिंह ने सन् 1848 में पूरा किया।
बलान नदी

बलान नदी का उद्गम स्थल घटहो थानांतर्गत मुसापुर गाँव है। यह नदी नून नदी एवम् जमुआरी नदी के संगम से बना है।
मेडिया

मेडिया कन्हैया गीतों को गाते समय मुख्य गायक होते हैं। ये साथी कलाकारों को गाने के दौरान निर्देशित करते हैं। ये मुख्य कलाकार होते हैं जो गीत के बीच में बोल देते हैं और गीत के प्रवाह को तय करते हैं। सामान्यतया एक पार्टी में 2 मेडिया होते हैं जो बारी बारी से बोल उठाकर अपनी तरफ के लोगो को गीत के प्रवाह से जोड़ते हैं।
बोल गीत की वो कड़ी हैं जिसके माध्यम से मेडिया अपने गीत के प्रसंग को श्रोताओ को समझाता हैं। ये या तो पद्य रूप में बताये जाते हैं, या फिर साधारण बोलकर। 
 इनके बिना गीत की दिशा को नही जाना जा सकता और इनको मेडिया द्वारा ही गाया जाता हैं।

चयन

मेडिया इनके अलावा इन गीतों के आयोजन , गाने वालो को सिखाने , उनके एकत्रितीकरण का इंतजाम करता हैं ,इस प्रकार उसकी भूमिका इनमे एक मार्गदर्शक के रूप में उभरती हैं और वो सम्मान का हकदार बन जाता हैं ,इसलिए दूसरे कलाकार भी मेडिया बनने के लिए संघर्षरत रहते हैं। इनका चयन कलाकारों को करना चाहिए परन्तु गांव के पंच-पटेल कई बार इनका चयन करते हैं जिसमे वो पक्षपाती जैसी चीजे ले आते हैं जिसका नतीजा कलाकारों की अरुचि के रूप में सामने आता हैं और गीतों का पतन जैसी चीजे सामने आ जाती हैं।
सप्तभुज

सप्तभुज(Heptagon)ज्यामिति की एक आकृति है।

परिभाषा

7 सरल रेखाओं से बंद आकृति को सप्तभुज कहते हैं।

सप्तभुज के प्रकार

सम सप्तभुज (Regular Heptagon)
बिषम सप्तभुज (Irregular Heptagon)

सम सप्तभुज

जिस बहुभुज की 7 भुजाएं समान हों तथा 7 अंतः कोण सामान हों उसे सम सप्तभुज कहते हैं।

विषम सप्तभुज

जिस सप्तभुज की सभी भुजाएं सामान न हों उसे विषम सप्तभुज कहते हैं।
अंदाज़ अपना अपना

संक्षेप

भोपाल के दो लड़के हैं- अमर (आमिर खान) और प्रेम (सलमान खान)। दोनों एक दूसरे को नहीं जानते; मगर दोनों में एक बात समान है। दोनों बेकार, निखट्टू और गैर-जिम्मेदार हैं। दोनों के बाप उन दोनों से परेशान हैं। इसी बीच अखबार में एक खबर छपती है कि लन्दन में रहने वाले एन.आर.आई. करोड़पति राम गोपाल बजाज की इकलौती बेटी रवीना बजाज अपने लिए योग्य दुल्हे की तलाश में भारत आई है और ऊटी में रुकी है। अमर और प्रेम दोनों रवीना से शादी करने की इच्छा से ऊटी जाते हैं। इसी बीच दोनों में दोस्ती और दुश्मनी की परिस्थितियों में कुछ चुटीले दृश्य बनते हैं। इसी दौरान अमर-प्रेम दोनों अपने अपने जीवन-साथियों को तो पाते ही हैं, राम गोपाल बजाज कि संपत्ति के पीछे पड़े कुछ अपराधियों के चक्कर में भी फंस जाते हैं। इन अपराधियों में सबसे प्रमुख है, तेजा उर्फ श्याम गोपाल बजाज (परेश रावल) और क्राईम मास्टर गोगो (शक्ति कपूर) जो प्रसिद्द अपराधी मोगाम्बो का भतीजा है। 
वे रवीना के घर में डेरा डालने का फैसला करते हैं। अमर ने एक ऐसे व्यक्ति होने का नाटक किया जिसने रवीना (रवीना टंडन) द्वारा मारे जाने से अपनी याददाश्त खो दी है, जबकि प्रेम डॉक्टर होने का नाटक करता है। लड़कों को नहीं पता कि रवीना की सचिव करिश्मा (करिश्मा कपूर) असली रवीना है और रवीना का वास्तविक नाम करिश्मा है। रवीना ने अपनी पहचान बदल दी क्योंकि वह ऐसा लड़का ढूंढना चाहती थी जो उसे प्यार करेगा, न कि उसके पैसे को। राम गोपाल बजाज का जुड़वां भाई श्याम गोपाल बजाज, उर्फ ​​तेजा एक अपराधी है जिसने क्राईम मास्टर गोगो से बहुत पैसा लिया है। तेजा को अपने भाई का अपहरण करके और खुद को राम के रूप में प्रस्तुत करके धन इकट्ठा करने की उम्मीद है। उसने घर में अपने आदमियों, रॉबर्ट (विजू खोटे) और भल्ला (शहज़ाद ख़ान) को लगाया है।
राम भारत में आता है और तेजा हीरे में परिवर्तित राम के पैसे चोरी करने की योजना बनाता है। यहाँ, राम अमर और प्रेम के विवाह के प्रस्ताव को अस्वीकार कर देता है। दोनों नकली अपहरण की योजना बनाते हैं जहां वे वीरतापूर्वक राम का "बचाव" करेंगे। तेजा ने भी राम का अपहरण करने की योजना बनाई है। राम को अपहरण करने में तेजा सफल होता है। लड़के राम को बचाने के लिए जाते हैं, लेकिन तेजा उन्हें विश्वास दिलाता है कि वह राम है और अंततः राम के घर में प्रवेश करता है। प्रारंभ में, किसी को भी किसी चीज़ पर संदेह नहीं होता है, लेकिन लड़कियों को जल्द ही शक हो जाता है। लड़के भी लड़कियों की असली पहचान जान जाते हैं। वास्तविक रवीना से प्रेम प्यार में पड़ जाता है, जबकि अमर असली करिश्मा से प्यार करने लगता है।
लड़कियाँ लड़कों को अपने संदेह के बारे में बताती हैं। लड़के तेजा का पीछा करते हैं और जल्द ही सच पता लगाते हैं। यहाँ, राम तेजा को चकमा देता है और जेल से बच निकलता है। हालांकि, लड़कों ने उसे तेजा समझ लिया, जिसके परिणामस्वरूप राम को फिर से कैद किया गया, अब अमर और प्रेम के साथ। हालांकि, अमर और प्रेम रॉबर्ट और भल्ला को विश्वास दिलाने में सफल रहते हैं कि राम वास्तव में तेजा है। रॉबर्ट और भल्ला के साथ लड़के, तेजा को रोकते हैं। हालांकि, रवीना और करिश्मा के साथ राम का अपहरण कर लिया जाता है। अंत गोगो के अड्डे में होता है, जहां लड़के राम के साथ स्थिति को नियंत्रित करने की कोशिश करते हैं। वहाँ प्रत्येक खलनायक का वास्तविक उद्देश्य प्रकट होता है। हालांकि, लड़कों की चतुरता के कारण पुलिस ने गोगो के अड्डे पर हमला किया, इस प्रकार सभी अपराधियों को घेर लिया गया। आखिरकार राम ने करिश्मा और रवीना की प्रेम और अमर से शादी करने का फैसला किया।
जुनैद जमशेद

जुनैद जमशेद (वि॰सं॰२०२१ भाद्र १९ - २०७३ अग्रहायण २२) एक पाकिस्तानी गायक एवं मुस्लिम थे। उन्हें डिस्‍को मुस्लिम के नाम से जाना जाता था। 'डिस्‍को मुस्लिम'      के नाम से मशहूर इस पाक सिंगर ने लिखा दुनिया का तीसरा सबसे प्रसिद्ध गीत। वह धार्मिक तकरीर के लिए चितराल जाते समय विमान हादसे में मारे गये  मरने से पहले उन्होंने ट्वीट किया "अपने दोस्तों के साथ अल्लाह की राह पर"।
प्राकृतिक वरण

उदाहरण

प्राकृतिक वरण के सिद्धान्त को समझाने के लिये जिराफ़ का उदाहरण दिया जाता है।
कथादेश

कथादेश हिन्दी की एक पत्रिका है।
बाली, हावड़ा

भुगोल

भौगोलिक तौर पर बली नगर के निर्देषंक  22.65°N 88.34°E हैं।यह नगर हुगली नदी के पश्चीमी छोर पर हावड़ा जिला के सबसे उत्तरी छोर में बसा है। समुद्र-स्तर से बाली औसतन् 15 मीटर की ऊंचाई पर स्थित है। बाली के उत्तरी सीमा पर 'बाली खल' नामक एक मानव-निर्मित नहर है। यह हुगली जिले के उत्तरपाड़ा को बाली से अलग करता है एवं हावड़ा जिला और हुगली जिला के बीच सीमा रेखा का भी काम करता है, नहर बनने से पूर्व उत्तरपाड़ा बाली नगर का उत्तरी भाग हुआ करता था(अनऔप्चारिक बंगाली मैं उत्तरपाड़ा का मतलब "उत्तरी वार्ड" होता है)। हुगली नदी कोलकाता जिले में दक्षिणेश्वर को बाली से अलग करती है।

नामकरण व इतिहास

बाली का नाम 'बाली' इस इलाके में नदी किनारे मौजूद रेतीली मिट्टी से पड़ा है। बंगाली भाषा में रेत को 'बालि'(बांग्ला: বালি) कहते हैं। करीब 300 साल पहले इस क्षेत्र मछुआरों की बस्ती हुआ करती थी।

प्रशासन

बाली नगर हावड़ा नगर निगम के प्रशारनक्षेत्र में आता है। पूर्वतः बाली स्वयं में ही एक नगर पालिका हुआ करता था। जिसे बाली पौरसभा(पश्चिम बंगाल के प्रशासनिक सब्दावली में नगर पालिका को पौरसभा कहा जाता है) कहा जाता था, उसके प्रशासनक्षेत्र में बाली के अलावा लिलुआ, बेलुड़, घुसड़ी, मालीपंचघड़ा और बैरकपुर मौज़े आते थे। बाली पौरसभा, जिसे 1 अप्रैल 1883 को हावड़ा नगर निगम के प्रशासनक्षेत्र को विभाजित कर स्थापित किया गया था, कुल 132 साल तक अस्तित्व में रही थी। 10 जुलाई 2015 को उसे विस्थापित कर पुनः हावड़ में मिला दिया गया। बाली पौरसभा में कुल 35 वार्ड थे जिसे मिलन के बाद घटा कर 20 कर दिया गया है।

मुख्य त्यौहार

बाली के सबसे महत्वपूर्ण त्यौहार दुर्गा पूजा और दीवाली हैं। अन्य महत्वपूर्ण त्योहारों में महा शिवरात्रि और चन्द्रसंक्रान्ती शामिल हैं जो कल्याणेश्वरी शिव मन्दिर के दो प्रमुख त्योहार हैं। सास मेला बाली में आयोजित एक वार्षिक मेला है। इन सब के अलावा बाली का सरस्वती पूजा बहुत प्रसिद्ध है और आसपास के इलाकों से भी लोगों यहां पर आयोजीत सरस्वती पूजा को देखने के लिए आते हैं।

परिवाहन व्यवस्था

बाली सड़क मार्ग, रेलमार्ग और जलमार्ग से अच्छी तरह जुड़ा हुआ है। तीन प्रमुख रेलरेखा बाली को जोड़ते हैं: हावड़ा-बर्द्धमान मुख्य रेखा, हावड़ा-बर्द्धमान कौर्ड लाईन और शियालदा-डानकुनी रेखा। पांच रेलवे निर्यात (बाली घाट, बाली हॉल्ट, बाली जंक्शन, रजचन्द्रपुर, और बेलानगर) बाली के क्षेत्र में आते हैं।जी टी रोड और राष्ट्रीय राजमार्ग -2 बाली को सड़क मार्ग द्वारा बाकी के देष से जोड़ता हैं। यह नगर विवेकानंद सेतु और निवेदिता सेतु द्वारा महानगर कोलकाता से जुड़ा है। मध्य कोलकाता बाली से करीब 10 किमी दूर है। ई-रिक्शा बैटरी चालित ऑटो रिक्शा हैं, जो 2014 में बाली के सड़कों पर पेश किया गया था। यह पूरी तरह से प्रदूषण मुक्त और शोर-मुक्त परिवाहन का ज़रिया है जिस्से शहर की परिवहन व्यवस्था में एक बड़ा सुधार हुआ है।

जनसांख्यिकी

भारत की 2001 की जनगणना के अनुसार, बल्ली की आबादी 2,61,575 थी। पुरुषों और महिलाओं के लिये जनसंख्या का गठन 43% और 53% है। बल्ली की औसत साक्षरता दर 77% है। पुरुष साक्षरता 78% है, और महिला साक्षरता 74% है।
खादी के फूल

खादी के फूल हरिवंश राय बच्चन की एक कृति है।
अण्डजरायुजता

अण्डजरायुजता, जीवों के प्रजनन की एक विधा है जिसमें भ्रूण का विकास अंडे के भीतर होता है और यह अंडा परिपक्व होकर फूटने तक माता के शरीर के अंदर ही रहता है। अण्डजरायुज जीवों में जरायुज जीवों की भांति आंतरिक निषेचन होता है और जीवित शिशुओं का जन्म होता है, अंतर सिर्फ इस बात का होता है कि इनमें जरायुज प्राणिओं की तरह भ्रूण, माता से अपरा के माध्यम से जुड़ा नहीं होता और भ्रूण का पोषण, पीतक कोष द्वारा होता है हालांकि, माँ के शरीर के द्वारा गैस विनिमय (श्वसन) होता है।
जैसा की समुद्री घोड़ा में युग्मनज का परिवर्धन मादा के देह में ही सम्पन होता है जिस भ्रूण को प्राकृतिक सुरक्षा तो मिल जाती है लेकिन पोषण नहीं मिल पाता है।
सप्तर्षि संवत

सप्तर्षि संवत् भारत का प्राचीन संवत है जो ३०७६ ईपू से आरम्भ होता है। महाभारत काल तक इस संवत् का प्रयोग हुआ था। बाद में यह धीरे-धीरे विस्मृत हो गया।
एक समय था जब सप्तर्षि-संवत् विलुप्ति की कगार पर पहुंचने ही वाला था, बच गया। इसको बचाने का श्रेय कश्मीर और हिमाचल प्रदेश को है। उल्लेखनीय है कि कश्मीर में सप्तर्षि संवत् को 'लौकिक संवत्' कहते हैं और हिमाचल प्रदेश में 'शास्त्र संवत्'।
नहुष

नहुष, पुरवा के पुत्र आयु का पुत्र था। वृत्रासुर के वध से उत्पन्न ब्रह्महत्या का प्रायश्चित्त करने के लिए जब इंद्र एक हजार वर्ष तक तप करते रह गए तो नहुष को स्वर्ग का राजा बनाया गया। उसने ऐश्वर्य के मद में इंद्राणी का अपमान किया जिससे इंद्राणी ने उसे अजगर हो जाने का शाप दे दिया।
भगवान् विष्णु के नाभिकमल से ब्रह्मा उत्पन्न हुए। ब्रह्माजी से अत्रि, अत्रि से चन्द्रमा, चन्द्रमा से बुध और बुध से इलानन्दन पुरूरवा का जन्म हुआ। पुरूरवा से आयु, आयु से राजा नहुष और नहुष के छः पुत्रों याति ययाति सयाति अयाति वियाति तथा कृति उत्पन्न हुए। नहुष ने स्वर्ग पर भी राज किया था।

नहुष प्रसिद्ध चंद्रवंशी राजा पुरुरवा का पौत्र था। वृत्तासुर का वध करने के कारण इन्द्र को ब्रह्महत्या का दोष लगा और वे इस महादोष के कारण स्वर्ग छोड़कर किसी अज्ञात स्थान में जा छुपे। इन्द्रासन ख़ाली न रहने पाये इसलिये देवताओं ने मिलकर पृथ्वी के धर्मात्मा राजा नहुष को इन्द्र के पद पर आसीन कर दिया। नहुष अब समस्त देवता, ऋषि और गन्धर्वों से शक्ति प्राप्त कर स्वर्ग का भोग करने लगे। अकस्मात् एक दिन उनकी दृष्टि इन्द्र की साध्वी पत्नी शची पर पड़ी। शची को देखते ही वे कामान्ध हो उठे और उसे प्राप्त करने का हर सम्भव प्रयत्न करने लगे।
जब शची को नहुष की बुरी नीयत का आभास हुआ तो वह भयभीत होकर देव-गुरु बृहस्पति के शरण में जा पहुँची और नहुष की कामेच्छा के विषय में बताते हुये कहा, “हे गुरुदेव! अब आप ही मेरे सतीत्व की रक्षा करें।” गुरु बृहस्पति ने सान्त्वना दी, “हे इन्द्राणी! तुम चिन्ता न करो। यहाँ मेरे पास रह कर तुम सभी प्रकार से सुरक्षित हो।”
इस प्रकार शची गुरुदेव के पास रहने लगी और बृहस्पति इन्द्र की खोज करवाने लगे। अन्त में अग्निदेव ने एक कमल की नाल में सूक्ष्म रूप धारण करके छुपे हुये इन्द्र को खोज निकाला और उन्हें देवगुरु बृहस्पति के पास ले आये। इन्द्र पर लगे ब्रह्महत्या के दोष के निवारणार्थ देव-गुरु बृहस्पति ने उनसे अश्वमेघ यज्ञ करवाया। उस यज्ञ से इन्द्र पर लगा ब्रह्महत्या का दोष चार भागों में बँट गया।
1. एक भाग वृक्ष को दिया गया जिसने गोंद का रूप धारण कर लिया।
2. दूसरे भाग को नदियों को दिया गया जिसने फेन का रूप धारण कर लिया।
3. तीसरे भाग को पृथ्वी को दिया गया जिसने पर्वतों का रूप धारण कर लिया और
4. चौथा भाग स्त्रियों को प्राप्त हुआ जिससे वे रजस्वला होने लगीं।
इस प्रकार इन्द्र का ब्रह्महत्या के दोष का निवारण हो जाने पर वे पुनः शक्ति सम्पन्न हो गये किन्तु इन्द्रासन पर नहुष के होने के कारण उनकी पूर्ण शक्ति वापस न मिल पाई। इसलिये उन्होंने अपनी पत्नी शची से कहा कि तुम नहुष को आज रात में मिलने का संकेत दे दो किन्तु यह कहना कि वह तुमसे मिलने के लिये सप्तर्षियों की पालकी पर बैठ कर आये। शची के संकेत के अनुसार रात्रि में नहुष सप्तर्षियों की पालकी पर बैठ कर शची से मिलने के लिये जाने लगा। सप्तर्षियों को धीरे-धीरे चलते देख कर उसने 'सर्प-सर्प' (शीघ्र चलो) कह कर अगस्त्य मुनि को एक लात मारी। इस पर अगस्त्य मुनि ने क्रोधित होकर उसे शाप दे दिया, “मूर्ख! तेरा धर्म नष्ट हो और तू दस हज़ार वर्षों तक सर्पयोनि में पड़ा रहे।” ऋषि के शाप देते ही नहुष सर्प बन कर पृथ्वी पर गिर पड़ा और देवराज इन्द्र को उनका इन्द्रासन पुनः प्राप्त हो गया।
जटावर्मन् सुंदर पांड्य प्रथम

जटावर्मन् सुंदर पांड्य प्रथम (१२५१ - १२६८ ई.) पाण्ड्य राजवंश का सबसे महान शासक था जिसके समय में पांड्य साम्राज्य का चरमोत्कर्ष हुआ। उसकी गणना दक्षिणी भारत के इतिहास के प्रसिद्ध विजेताओं में होती है।

परिचय

जटावर्मन् सुंदर पांड्य प्रथम ने अपने राज्यकाल के प्रारंभ में ही चेर नरेश वीर रवि उदयमार्तड वर्मन् और उसकी सेना को नष्ट किया और मलैनाडु का विध्वंस किया। उसने राजेंद्र चोल को अपनी अधीनता स्वीकार करने और कर देने के लिये विवश किया। उसने लंका पर आक्रमण करके वहाँ के नरेश से अत्यधिक मोती और कई हाथी लिए। उसने होयसलों के अधिकार में करवेरि प्रदेश पर आक्रमण किया ओर कण्णान्नूर कोप्पम् के दुर्ग पर अधिकार कर लिया। इस युद्ध में होयसलों की बहुत क्षति हुई, कई सेनानायक मारे गए और पांड्यों के हाथ में हाथी, घोड़े, धन और स्त्रियाँ आईं। होयसल नरेश वीर सोमेश्वर के युद्ध से भाग जाने पर सुंदर पांड्य ने युद्ध समाप्त कर दिया किंतु कुछ समय बाद वीर सोमेश्वर ने युद्ध फिर से आरंभ किया। इस युद्ध में वीर सोमेश्वर सुंदर पांड्य के ही हाथों मारा गया। सुंदर पांड्य ने शेंदमंगलम् में पराजित करके पहले तो उसके राज्य पर अपना अधिकार कर लिय किंतु बाद में कोप्पेरुग्जिंग को फिर से शासनाधिकार दे दिया। संभवत: कोप्पेरुग्जिंग और वीर सोमेश्वर के विरुद्ध युद्ध के संबंध में ही सुंदर पांड्य ने केंग और मगदै की विजय की थी। चिदंबरम् हेते हुए वह श्रीरंगम् तक गया। उत्तर की ओर उसने आक्रमण करके तेलुगु चोड शासक गंडगोपाल को पराजित किया, जो युद्ध ही में मारा गया और कांची पर अधिकार कर लिया किंतु बाद में उसके भाइयों को अपने सामंत के रूप में शासन करने दिया। उसने काकतीय नरेश गणपति और एक बाण सामंत को भी पराजित किया जो संभवत: गंडगोपाल के सहायक थे। इन विजयों के उपलक्ष में उसने नेल्लोर में वीराभिषेक किया।
जटावर्मन् सुंदर पांड्य को अपने शासन में दूसरे पांड्य राजकुमारों से सहायता मिली थी जिसमें जटावर्मन् वीर पांड्य प्रथम अपनी विजयों के कारण उल्लेखनीय है। अपनी विजयों के द्वारा सुंदर पांड्य ने साम्राज्य की सीमाओं का विस्तार लंका से नेल्लोर तक कर लिया था। उसे अपने प्रभाव और वैभव के प्रदर्शन की विशेष रुचि थी। उसन श्रीरंगम् और नेल्लोर में अपना अभिषेक ही नहीं संपन्न किया वरन् कई बार तुलाभार भी किया। उसने कई भव्य उपाधियाँ भी धारण की, यथा "महाराजाधिराज श्री परमेश्वर, एल्लांदलैयानान्, समस्त जगदाधार, एम्मंडलमुम्-कोंडरुलिय, मरकत पृथ्वीभृत् और राजतपन।" अपनी विजयों से प्राप्त प्रभूत धन का उपयोग उसने चिंदंबरम् और श्रीरंगम् मंदिरों को दान देने और सुशोभित करने में किया। उसने दोनों मंदिरों की छतों को हिमाच्छादित किया, चिदंबरम् के मंदिर में एक सोने का संभामंडप बनवाया ओर श्रीरंगम् के मंदिर को १८ लाख स्वर्ण मुद्राएँ दीं।
घाव पदक

मापदंड

भारतीय सेना के सभी रैंक,योग्यता की श्रेणियों में शामिल हैं, जिनमें आरक्षित और प्रादेशिक सेनाएं शामिल हैं, और रेलवे संरक्षण बल, पुलिस, होम गार्ड्स, नागरिक रक्षा, या सरकार द्वारा निर्दिष्ट किसी अन्य संगठन के सदस्य शामिल हैं। वायुयान दस्ते को , जो शत्रुतापूर्ण कार्रवाई द्वारा नष्ट किए गए विमान से लोगो को बाहर निकलने के दौरान, यदि चोटों को रोकते हैं ,तो उन्हें सम्मानित किया जा सकता है। मरणोपरांत पदक से सम्मानित नहीं किया जा सकता है। बाद के पुरस्कारों के लिए 'बार ' का विशिष्ट प्रावधान किया गया है।

बनावट

अग्रवर्ती: केंद्र में राष्ट्रीय प्रतीक के साथ 35 मिमी परिपत्र रजत पदक। बाईं ओर, हिंदी में "आहत मैडल " और दाहिनी ओर अंग्रेजी में "WOUND MEDAL"। पृष्ठ भाग : एक चक्र के भीतर, अशोक चक्र रिबन: 32 मिमी, सफेद, एक 10 मिमी लाल केंद्रीय पट्टी के साथ। सफेद 11 मिमी, लाल 10 मिमी, सफेद 11 मिमी
कानपुर अनवरगंज रेलवे स्टेशन

सेवाएँ

इस रेलवे स्टेशन से लगभग ४५ रेलगाड़ियाँ गुजरती हैं। यह स्टेशन मुख्य रूप से कानपुर सेंट्रल रेलवे स्टेशन से ट्रेनों का दबाव कम करता है।
किवांच

मुख्य रासायनिक संघटक एवं उपयोग

फसल में एल्केलाइड पाये जाते है। जिसके कारण अधिक मात्रा में यह विष है किन्तु कम मात्रा में दवा है। इसका मुख्य प्रयोग दमा एवं सांस के रोगों की दवा निर्माण में होता है। इसके अतिरिक्त इसका प्रयोग बेहोशी, शिशु जन्म तथा आंख की दवायें बनाने में होता है। किंवाच एक उपयोगी फसल है।
इसमें एल-डोपा रसायन पाया जाता है। इसके बीज, पत्ती, जड़, रोम सभी का प्रयोग औषधि में होता है। बीज में 'लेसिविन' ग्लूकोसाइड तथा 0.5 प्रतिशत एल्केलाइड भी पाये जाते हैं। बीज में गहरे भूरे रंग का तेल पाया जाता है। इसका प्रयोग कामोत्तेजक एवं मूत्र रोग तथा दुर्बलता के लिये किया जाता है। फलियाँ सब्जी के रूप में तथा जड़ एवं रोम-पेट के कृमि तथा पित्त रोग दूर करते हैं। यह उत्तम लाभदायक फसल है।
पर्ली पेनाईल पैप्युल्स

पर्ली पेनाईल पैप्युल्स (Pearly Penile Papules or PPP or Hirsuties papillaris genitalis), नर के शिश्न मुण्ड (Penis Glans) के कोरोना (Corona) की त्वचा पर दिखने वाली दानेदार संरचनाये हैं। सभी पुरुषों में इस जगह पर अदृश्य दाने होते हैं लेकिन कुछ लोगों में ये दाने ज्यादा बड़े हो जाते हैं। इन बड़े दानों को ही पर्ली पेनाईल पैप्युल्स कहा जाता है।
ये बिल्कुल सामान्य संरचनाएं होती है। ये ठीक उसी तरह से है जैसे की हमारे शरीर के अन्य हिस्से की त्वचा कभी-कभी रूपांतरित होकर तिल, मस्सा आदि बना लेती है।

लक्षण तथा पहचान

इनकी विशिष्ट पहचान यह है कि ये एक या एक से आधिक "पंक्ति" में पाये जाते हैं। इनका आकर ३ मिली मीटर तक हो सकता है। इनका रंग माँसपेशियों के रंग के जैसा ही होता है। इन दानों में न तो कोई दर्द होता, न किसी प्रकार की खुजली और न ही रक्तस्राव होता है। इनका संचरण यौन - क्रिया के द्वारा नहीं होता है। अगर चिकित्सक अनुभवी न हो तो गलती से वह इसे जेनाईटल वार्ट (Genital wart) भी समझ सकता है। जबकी यह जेनाईटल वार्ट से बिल्कुल अलग चीज है। जेनाईटल वार्ट एक यौनजनित रोग है, जबकी पर्ली पेनाईल पैप्युल्स कोई रोग है ही नही। यह त्वचा का एक रूपांतर मात्र है।

व्यापकता

पर्ली पेनाईल पैप्युल्स शिश्न पर होता है। अतः जाहिर है कि यह सिर्फ पुरुषों में पाया जा सकता है, महिलाएं इससे प्रभावित नहीं होती है। विभिन्न प्रकार के अध्ययनों से ये पता चला है कि १३ वर्ष से अधिक आयु के ज्यादातर पुरुषों में यह पाया जाता है। कुछ देशों में ८ % तथा कुछ देशों में लगभग ४८ % पुरुषों के लिंग पर ये संरचनाये पायी जाती है। अमेरिका में १३ % पुरुषों के लिंग पर ये संरचनाये पायी जाती है।
भारत के संबंध में कोई आकड़ा उपलब्ध नहीं है। परंतु अमेरिका में हुए अध्ययनों से यह ज्ञात है कि काली प्रजाति में इसकी संभावना अधिक होती है। अतः ये अन्दाजा लगाया जा सकता है कि भारत में १३ % से अधिक लोगों के लिंग पर पर्ली पेनाईल पैप्युल्स पाया जाता है।
अध्ययन से ये भी पता चला है कि "बिना खतना" किये हुए पुरुषों में इसकी सम्भावना अधिक होती है। परन्तु इसका अर्थ कतई यह नहीं है कि खतना किये हुए लोगों में यह होता ही नहीं |

प्रभाव

पर्ली पेनाईल पैप्युल्स हानिरहित होता है। अर्थात इनसे किसी प्रकार की कोई हानि नहीं होती है। यह यौनजनित रोग भी नहीं है तथा ये यौन क्रिया के द्वारा नहीं फैलता है। इनसे व्यक्ति के यौन-जीवन पर भी कोई प्रभाव नहीं पड़ता है।

यह रोग नही है

इससे प्रभावित व्यक्ति को लगता है कि उसे कोई रोग हो गया है। परन्तु अन्तराष्ट्रीय स्तर पर इसे रोग नहीं माना जाता है। विश्व स्वास्थ्य संगठन की परिभाषा के अनुसार रोग उसे कहते हैं जिसके हो जाने पर व्यक्ति कोई विशेष प्रकार की क्रिया करने में असमर्थ हो जाता है। चुकीं इससे कोई क्रिया प्रभावित नहीं होती है अतः यह रोग नहीं है। बिना खतना किये गये लिंग में ये ज्यादा पाया जाता है इसका एक कारण  हस्थ्मैथुन भी माना जाता है

कारण

पर्ली पेनाईल पैप्युल्स क्यों होते हैं ? इसका कारण ज्ञात नहीं है। पर इतना जरूर ज्ञात है कि ये यौन संबंध से नहीं होता है। पहले यह माना जाता था कि ये सफाई की कमी से होते हैं। लेकिन अब यह सिद्ध हो चुका है कि सफाई से इसका कोई लेना - देना नहीं है। आयुर्वेद में त्वचा पर होने वाले इस तरह के विकारो का कारण "वात दोष " माना जाता है।

निवारण

चुकीं यह एक रोग नहीं है अतः इसके उपचार की आवश्यकता नहीं है। परन्तु फिर भी सौंदर्य कारणों से अगर कोई इसका इलाज कराना चाहे तो कार्बन डाई आक्साइड लेजर से इसे सही किया जा सकता है। वर्तमान में इसके लिए खाने या लगाने वाली कोई प्रभावकारी औषधि उपलब्ध नहीं है।